open-index/open-wikipedia-markdown huggingface dataset:
শিক্ষাবৃত্তি

থাম্ব|শিক্ষাবৃত্তি
**শিক্ষাবৃত্তি** বা **বৃত্তি** হল শিক্ষার্থীদের পড়ালেখার জন্য একধরনের আর্থিক পুরস্কার। বিভিন্ন মানদন্ডের ভিত্তিতে বৃত্তি প্রদান করা হয়। এসব মানদন্ডের মধ্যে উল্লেখযোগ্য হল শিক্ষার্থীর মেধা, উল্লেখযোগ্য সাফল্য ইত্যাদি।

## বৃত্তি বনাম [[অনুদান]]
বৃত্তি এবং অনুদান অনেক সময় একই অর্থে ব্যবহৃত হলেও এ দুটির মধ্যে পার্থক্য আছে। অনুদান এর ক্ষেত্রে আর্থিক অবস্থাই মূল বিবেচ্য।

প্রাথীর আবেদনের উপর ভিত্তি করে অনুদান দেয়া হয়। প্রাতিষ্ঠানিক কার্যক্রম চালিয়ে যাবার জন্য আর্থিক অনুদান প্রদান করা হয়। এরূপ ক্ষেত্রে আর্থিক অনুদান না পেলে প্রার্থীর পক্ষে কার্যক্রম চালিয়ে যাওয়া সম্ভব হয় না।

অপরদিকে, বৃত্তি দেওয়া হয় বিশেষ সাফল্যের উপর ভিত্তি করে, অধিকতর প্রচেষ্টায় অনুপ্রেরণা স্বরূপ।

## প্রকারভেদ
শিক্ষাবৃত্তিকে প্রধানত নিম্নলিখিতভাগে বিভক্ত করা হয়ঃ
* **মেধা-ভিত্তিক:** এই ধরনের বৃত্তি মূলত শিক্ষার্থীদের ক্রীড়া, শিক্ষা, শিল্প ইত্যাদি ক্ষেত্রে নৈপুন্যের ভিত্তিতে প্রদান করা হয়। এছাড়া এই বৃত্তি শিক্ষার্থীর সহ-শিক্ষামূলক কার্যক্রমের উপরও নির্ভর করে। উত্তর আমেরিকাতে প্রধানত এই ধরনের বৃত্তি শিক্ষার্থীদের স্যাট এবং এসিটি পরীক্ষার ফলাফলের ভিত্তিতে প্রদান করা হয়।
* **প্রয়োজন-ভিত্তিক:** এধরনের বৃত্তি শিক্ষার্থীর আর্থিক অবস্থার ভিত্তিতে প্রদান করা হয়। দরদ্র্য অথচ মেধাবী শিক্ষার্থীদের পড়ালেখা সম্পন্ন করার উদ্দেশ্যে এসব বৃত্তি দেয়া হয়। প্রকৃতপক্ষে ইহা অনুদান।
* **শিক্ষার্থী-ভিত্তিক:** এসব বৃত্তি প্রদানের ক্ষেত্রে প্রাথমিকভাবে শিক্ষার্থীর জাতীয়তা, লিঙ্গ, ধর্ম, পারিবারিক অবস্থা এবং আরও বিভিন্ন বিষয় বিবেচনা করা হয়। যেমন- কানাডাতে অধিবাসী বৃত্তি বলে যে বৃত্তি প্রচলিত রয়েছে তা এধরনের শিক্ষার্থী-ভিত্তিক বৃত্তি। এ বৃত্তির আওতায় শিক্ষার্থী দেশে বা দেশের বাহিরে পড়ালেখা করতে পারে। এধরনের বৃত্তি মার্কিন যুক্তরাষ্ট্রে কম দেখা যায়।
* **কর্মজীবন-ভিত্তিক:** কলেজ বা বিশ্ববিদ্যালয় কর্তৃক শিক্ষার্থীদের প্রদান করা হয়। কোন একটি নির্দিষ্ট বিষয়ে কর্মজীবনের পরিকল্পনায় সাহায্যের জন্য এই বৃত্তি দেয়া হয়। এসব প্রায়ই শিক্ষা বা সেবামূলক ক্ষেত্রের মত যেসব বিষয়ের চাহিদা খুব বেশি, সেসব বিষয়ের শিক্ষার্থীদের প্রদান করা হয়। নার্সিং এর শিক্ষার্থীদের চাহিদা বর্তমানে অনেক বেশি বলে এ পেশায় প্রবেশের জন্য শিক্ষার্থীদের এধরনের বৃত্তি দেয়া হয়।

### স্থানীয় বৃত্তি
এসব বৃত্তি কোন একটি ভৌগোলিক সীমানার অধিবাসীদের জন্য প্রযোজ্য। এ সংক্রান্ত তথ্য স্থানীয় সংস্থা বা স্থানীয় সরকারি প্রতিষ্ঠানে পাওয়া যেতে পারে। সাধারণত স্থানীয় বৃত্তি তুলনামূলকভাবে কম প্রতিযোগিতাপূর্ণ হয়ে থাকে, কারণ এক্ষেত্রে যোগ্য প্রতিযোগীর সংখ্যা কম থাকে।

## তথ্যসূত্র

## বহিঃসংযোগ

বিষয়শ্রেণী:শিক্ষাবৃত্তি
বিষয়শ্রেণী:উচ্চশিক্ষায়তন
আবরার আলভী

**আবরার আলভী** (জন্মঃ ১৯২৭-মৃত্যুঃ ২০০৯) একজন চিত্রনাট্যকার, অভিনেতা ও পরিচালক। তিনি ১৯৫০ ও ১৯৬০ এর দশকে চিত্রপরিচালক গুরু দতীর চিত্রনাট্যকার হিসাবে বহুদিন কাজ করেন। তিনি "সাহেব বিবি আউর গুলাম", পরিচালনার জন্য ফিল্মফেয়ার পুরস্কার পান। তিনি 'আর পার',"মি, এবং মিস ৫৫", "প্যায়াসা", "কাগজকে ফুল" ইত্যাদি ছবির চিত্রনাট্য লিখেছিলেন। এছাড়াও তিনি "লায়লা মাজনু" নাম চলচ্চিত্রে অভিনয় করেন।

## পুরস্কার
* ১০ তম জাতীয় চলচ্চিত্র পুরস্কার (১৯৬২): *হিন্দি শ্রেষ্ঠ পূর্ণদৈর্ঘ্য চলচ্চিত্রের জন্য জাতীয় চলচ্চিত্র পুরস্কার* - *সাহেব বিবি অর গোলাম*
* বিজয়ী - ফিল্মফেয়ার শ্রেষ্ঠ পরিচালক পুরস্কার জন্য: *সাহেব বিবি অর গোলাম (১৯৬২)

== মৃত্যু ==


আবরার আলভী পেটের জটিলতা কারণে ২০০৯ সালের ১৮ নভেম্বর [[মুম্বই]]তে ৮২ বছর বয়সে মারা যান।

== নির্বাচিত চলচ্চিত্রের তালিকা ==

=== লেখক ===
# গুডডু (১৯৯৫) (সংলাপ) (চিত্রনাট্য)
# কসম সুহাগ কি (১৯৮৯) (সংলাপ)
# পাথ্থার দিল (১৯৮৫) (সংলাপ) (চিত্রনাট্য)
# খুদা কসম (১৯৮১) (সংলাপ) (চিত্রনাট্য)
# বিবি-ও-বিবি: মজা-চলচ্চিত্র (১৯৮১) (সংলাপ)
# হামারে তুমহারে (১৯৭৯) (সংলাপ) (চিত্রনাট্য)
# সাবচে বাড়ে রুপাইয়া (১৯৭৬) (সংলাপ) (চিত্রনাট্য)
# বারিক (১৯৭৬) (সংলাপ)
# লাইলী মজনু (১৯৭৬) (সংলাপ)
# মনোরঞ্জন (১৯৭৪) (লেখা)
# [[সাথী]] (১৯৬৮) সংলাপ)
# সংঘর্ষ (১৯৬৮) সংলাপ)
# ছোটি সে মোলাকাত (১৯৬৭) সংলাপ)
# সুরাজ (১৯৬৬ চলচ্চিত্র) (১৯৬৬) (সংলাপ)
# বাহারেন ফির ভি আয়েঙ্গে (১৯৬৬) (লেখা)
# প্রফেসর (চলচ্চিত্র) (১৯৬২) (সংলাপ) (চিত্রনাট্য)
# সাহেব বিবি অর গোলাম (১৯৬২) (সংলাপ)
# চৌদাবিন কা চাঁদ (১৯৬০)
# কাগজ কে ফুল (১৯৫৯) (সংলাপ) (চিত্রনাট্য)
# পায়সা (১৯৫৭) (সংলাপ)
# মিস্টার. & মিসেস. '৫৫ (১৯৫৫) (সংলাপ)
# আর-পার (১৯৫৪) (সংলাপ)

=== অভিনেতা ===
# লায়লা মজনু (১৯৭৬) .... (অতিথি চেহারা)
# ১২ ও'ক্লক (১৯৫৮) .... পুলিশ ইন্সপেক্টর

=== পরিচালনা ===
# [[সাহেব বিবি অর গোলাম]] (১৯৬২)
(দারার) ধারাবাহিক চিত্রনাট্য

== আরও দেখুন ==
* [[মুসলিম শিক্ষা সংস্থা]]
* [[আশরাফ ঘোরী]]

== তথ্যসূত্র ==


== এছাড়াও পড়ুন ==
* *Ten Years with Guru Dutt: Abrar Alvi's journey'', by Sathya Saran. 2008, Penguin, .

## বহিঃসংযোগ
* 
* A newsreport on Sathya Saran's book Ten Years With Guru Dutt

বিষয়শ্রেণী:ভারতীয় মুসলিম
বিষয়শ্রেণী:১৯২৭-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:ভারতীয় অভিনেতা
বিষয়শ্রেণী:মুম্বইয়ের চলচ্চিত্র পরিচালক
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:মুম্বইয়ের অভিনেতা
বার্বাডোস থ্রেডসাপ

**বার্বাডোস থ্রেডসাপ** () (দ্বিপদ নাম: ***Leptotyphlops carlae***) হচ্ছে অন্ধ থ্রেডসাপের একটি প্রজাতি। এটি এখন পর্যন্ত প্রাপ্ত সাপের প্রজাতিগুলোর মধ্যে সবচেয়ে ক্ষুদ্র হিসেবে বিবেচিত। এটি লেপ্টোটিফলোপিডি পরিবারভুক্ত এবং ক্যারিবীয় দ্বীপপুঞ্জের বার্বাডোস দ্বীপে এটি দেখতে পাওয়া যায়।

সাপের এই প্রজাতিটি সর্বপ্রথম উদঘাটিত হয় ২০০৮ সালে। পেনসিলভানিয়া স্টেট ইউনিভার্সিটির জীববিজ্ঞানী ব্লেয়ার হেজেস এটি আবিষ্কার করেন। হেজেস তার স্ত্রী, কার্লা অ্যান হেস-এর নাম অনুসারে সাপটির বৈজ্ঞানিক নামের শেষের অংশ নামাঙ্কিত করেন। হেসের স্ত্রী পেশায় একজন সর্পবিদ এবং তিনিও এই অভিযান দলের একজন সদস্য ছিলেন। সূত্র হিসেবে এই প্রজাতির নমুনা ইতোমধ্যেই লন্ডনের ন্যাচারাল হিস্ট্রি মিউজিয়ামে ও ক্যালিফোর্নিয়ার একটি জাদুঘরে পাঠানো হয়েছিলো কিন্তু তারা এটিকে সঠিকভাবে চিহ্নিত করতে ব্যর্থ হয়। এই পরিবারের আরেকটি প্রজাতি পাওয়ায় ক্যারিবিয়ারই দ্বীপ মার্তিনিকে।

আগস্ট ২০০৮-এর এক প্রকাশনায় বার্বাডোস থ্রেডসাপকে পরিণত বয়সের সবচেয়ে ক্ষুদ্রতম সাপ হিসেবে উল্লেখ করা হয়। প্রথম বৈজ্ঞানিক নমুনাটি সংগ্রহ করা হয় বনের ভেতরের এক পাথরের নিচ থেকে।

## সংরক্ষণ অবস্থা
বাস্ত্রতন্ত্র থেকে এই প্রজাতির প্রাচুর্য এবং ব্যাপ্তি খুবই কম জানা যায়। বার্বাডোসের কোন মৌলিক বন অবশিষ্ট নেই। স্থানীয় প্রজাতির বেঁচে থাকার জন্য বনের বাসস্থান প্রয়োজন কারণ এটি বনের উপস্থিতিতে বিবর্তিত হয়েছিল। অল্প কিছু নমুনার কারণে এর ব্যাপ্তি পূর্ব বার্বাডোসের মধ্যে সীমাবদ্ধ ছিল। প্রজাতিটির অবিচ্ছিন্নভাবে বেঁচে থাকার বিষয়টি উদ্বেগের বিষয়।

## তথ্যসূত্র

বিষয়শ্রেণী:বিষহীন সাপ
বিডিনিউজ টোয়েন্টিফোর ডটকম

**বিডিনিউজ টোয়েন্টিফোর ডটকম** বাংলাদেশের একটি বেসরকারি অনলাইন সংবাদ ওয়েবসাইট। ২০০৫ সালে ‘বিডিনিউজ’ নামে ওয়েবভিত্তিক বার্তা সংস্থা হিসেবে প্রথমে এটি যাত্রা শুরু করে ও ২০০৬ সালে ডটকম সংবাদ ওয়েবসাইট হিসেবে আত্মপ্রকাশ করে। এটি বাংলাদেশের প্রথম অনলাইনভিত্তিক সংবাদমাধ্যম। প্রখ্যাত সাংবাদিক আলমগীর হোসেন ও রাশেদ চৌধুরীর হাত দিয়ে প্রতিষ্ঠার কয়েক বছর পর থেকে ওয়েবসাইটটির সম্পাদক হিসেবে দায়িত্ব পালন করছেন তৌফিক ইমরোজ খালিদী।

## সংবাদ বিভাগসমূহ
ওয়েবসাইটটি বাংলাদেশ, সমগ্র বাংলাদেশ, বাণিজ্য, রাজনীতি, অর্থনীতি, বিশ্ব, বিজ্ঞান, পরিবেশ, স্বাস্থ্য, টেক, কিডজ, বিনোদন, খেলা, গ্লিটজ, হ্যালো (শিশু সাংবাদিকদের জন্য) প্রভৃতি বিষয়ে নিয়মিত সংবাদ প্রকাশ করে।

## বন্ধ
### ২০১৮
২০১৮ সালের ১৮ জুন মোবাইল ফোন ও আইআইজি অপারেটরগুলোকে একটি ই-মেইলের মাধ্যমে বিডিনিউজ টোয়েন্টিফোর ডটকমের ওয়েবসাইটের লিংক বন্ধ করতে নির্দেশনা পাঠায় বাংলাদেশ টেলিযোগাযোগ নিয়ন্ত্রণ কমিশন। পরে সাইটটি বন্ধ করে দেয়া হয়। পরবর্তীতে বিভিন্ন পত্রিকা মারফত জানা যায় সেনাপ্রধান আজিজ আহমেদের ভাই জোসেফ হত্যা মামলায় দণ্ডিত এবং রাষ্ট্রপতির অনুকম্পায় মুক্তিপ্রাপ্ত, এই খবর প্রকাশের পর অঘোষিত শাস্তি হিসেবে ওয়েবসাইটটি কয়েক ঘণ্টা অচল করে দেওয়া হয়। তবে কয়েক ঘণ্টা পর পুনরায় ওয়েবসাইটটি খুলে দেওয়া হয়।

### ২০২৩
বিডিনিউজ টোয়েন্টিফোর ১ সেপ্টেম্বর ২০২৩ সালে সাময়িক বন্ধ হয়ে যায়। সময় টিভি এ নিয়ে ৪ সেপ্টেম্বর "হঠাৎ ‘বন্ধ’ বিডিনিউজ, কার দোষ কার ঘাড়ে" শিরোনামে একটি সংবাদ প্রকাশ করে। সেখানে বলা হয় বিডিনিউজের সংবাদ দেখা যাচ্ছে না, একটি সাদা পৃষ্ঠা আসছে, যেটির ওপরে কেবল তারিখ এবং নিচে সম্পাদক ও প্রকাশক তৌফিক ইমরোজ খালিদীর নাম দেখা যাচ্ছে।

এ বন্ধের বিষয়ে বিডিনিউজ কর্তৃপক্ষ জানায় ‘‘আমাদের নিয়ন্ত্রণের বাইরে এমন সব কারণে আমাদের সংবাদ পোর্টালে পাঠকদের নিয়মিত সেবা দেয়া সম্ভব হচ্ছে না। আমরা আন্তরিকভাবে ক্ষমা চাইছি। আমরা পাঠকদের আশ্বস্ত করছি, ওয়েবসাইটটি ফিরিয়ে আনতে আমাদের লড়াই অব্যাহত রয়েছে। আপাতত সংবাদ পেতে চোখ রাখুন আমাদের ফেসবুক, ইন্সটাগ্রাম, এক্স পেইজ ও ইউটিউব চ্যানেলে।’’

বাংলাদেশি-মার্কিন রাষ্ট্রবিজ্ঞানী ও রাজনীতি বিশ্লেষক অধ্যাপক আলী রিয়াজ প্রতিক্রিয়ায় বলেন, “বিডিনিউজ২৪-এ বাংলাদেশের রাজনীতিতে ভারতের প্রভাব সম্পর্কিত চন্দন নন্দীর একটি বিশ্লেষণ প্রকাশিত হয়েছিল। এরইমধ্যে ওই লেখাটি ভারতীয় একটি ওয়েবসাইটে প্রকাশিত হয়েছে এবং সেখানে দাবি করা হয়েছে যে, বিডিনিউজ২৪ ওয়েবসাইটটি ভারত এবং বাংলাদেশে ‘ব্লক করে দেয়া হয়েছে’।”

প্রায় ১ মাস বন্ধ থাকার পর ৫ অক্টোবর ২০২৩ তারিখে ওয়েবসাইটটি পুনরায় চালু হয়।

## হ্যালো.বিডিনিউজ২৪.কম
**হ্যালো** হচ্ছে শিশু সাংবাদিকতায় বিশ্বের প্রথম বাংলা ওয়েবসাইট।  সংবাদ সংগ্রহ এবং পরিবেশনের কাজে যুক্ত রয়েছে শিশু ও কিশোর সাংবাদিকরা।

উক্ত ওয়েবসাইটটি পরিচালনা করছে দেশের সর্বপ্রথম ইন্টারনেট সংবাদমাধ্যম বিডিনিউজ২৪.কম। এ উদ্যোগে সহযোগিতা করছে ইউনিসেফ অর্থাৎ জাতিসংঘের শিশু তহবিল। এখানে প্রশিক্ষিত হয়ে দেশের মূলধারার সংবাদমাধ্যমের পেশাদারিত্বেও অনেকে যুক্ত হয়েছেন।

তৎকালীন তথ্যমন্ত্রী হাসানুল হক ইনু ২০১৩ সালের ৩১ মার্চ রূপসী বাংলা হোটেলের এক অনুষ্ঠানে পরিষেবাটি উদ্বোধন করেন।

## আরও দেখুন
* বাংলাদেশের সংবাদপত্রের তালিকা

## তথ্যসূত্র

## বহিঃসংযোগ
* 
* সাইটটির ইংরেজি সংস্করণ

বিষয়শ্রেণী:বাংলাদেশী অনলাইন সংবাদ মাধ্যম
বিষয়শ্রেণী:২০০৬-এ প্রতিষ্ঠিত ইন্টারনেট সম্পত্তি
বিষয়শ্রেণী:২০০৫-এ বাংলাদেশে প্রতিষ্ঠিত
ওয়ালমার্ট

**ওয়ালমার্ট স্টোরস ইঙ্ক** (সংক্ষেপে **ওয়ালমার্ট** হিসেবে পরিচিত) মার্কিন যুক্তরাষ্ট্রের একটি পাবলিক লিমিটেড কোম্পানি। প্রতিষ্ঠানটি পৃথিবীর বিভিন্ন দেশে দোকান পরিচালনা করে। ওয়ালমার্ট বিশ্বের সর্ববৃহৎ খুচরা বিক্রেতা প্রতিষ্ঠান। এছাড়া আয়ের দিক থেকেও এ ধরনের প্রতিষ্ঠানের মধ্যে এটি সবচেয়ে বড়। ১৯৬২ সালে স্যাম ওয়ালটন এটি প্রতিষ্ঠা করেন এবং ১৯৭২ সালে তা নিউ ইয়র্ক স্টক এক্সচেঞ্জে অন্তর্ভুক্ত হয়। ওয়ালমার্ট সর্ববৃহৎ কর্মসংস্থান প্রদানকারী পাবলিক লিমিটেড কোম্পানি এবং যুক্তরাষ্ট্রের বৃহৎ খুচরা বিক্রেতা প্রতিষ্ঠান।

ওয়ালমার্ট মেক্সিকোতে ওয়ালমেক্স হিসেবে পরিচালিত হয়, এছাড়া যুক্তরাজ্যে অ্যাসডা, জাপানে সেইয়ু এবং ভারতে এটি বেস্ট প্রাইস হিসেবে পরিচালিত হয়। আর্জেন্টিনা, ব্রাজিল, কানাডা এবং পুয়ের্তো রিকোতেও এর দোকান রয়েছে। উত্তর আমেরিকার বাহিরে ওয়ালমার্টের বিনিয়োগের ব্যাপারে মিশ্র প্রতিক্রিয়া রয়েছেঃ যুক্তরাজ্য, দক্ষিণ আমেরিকা এবং চীনে ওয়ালমার্টের কার্যক্রম ব্যাপকভাবে সফল হয় তবে এটি জার্মানি এবং ব্যর্থতার কারণে দক্ষিণ কোরিয়া থেকে ব্যবসা কার্যক্রম তুলে নিতে বাধ্য হয়।

বিভিন্ন নারী অধিকার সংস্থা, তৃণমূল পর্যায়ের সংস্থা, শ্রমিক সংস্থা এবং অনেক সাম্প্রদায়িক সংস্থা ব্যাপক পরিমাণে বিদেশি পণ্যের বিক্রয়, অল্প পারিশ্রমিক, শ্রমিকদের স্বাস্থ-বীমায় কম অন্তর্ভুক্তি, লিঙ্গ বৈষম্য, জাতীয় নির্বাচনে শ্রমিকদের নির্দিষ্ট প্রার্থীকে ভোট দেয়ার ব্যাপারে কর্তৃত্ব ইত্যাদি কারণে ওয়ালমার্টের সমালোচনা করেছে।

## তথ্যসূত্র

## বহিঃসংযোগ

* প্রাতিষ্ঠানিক ই-কমার্স ওয়েবসাইট
* প্রাতিষ্ঠানিক ওয়েবসাইট 
* দাপ্তরিক জনসম্প্ররক বিষয়ক ওয়েবসাইট 
* আমেরিকায় ওয়ালমার্টের প্রসার

বিষয়শ্রেণী:মার্কিন যুক্তরাষ্ট্রের ব্যবসা প্রতিষ্ঠান
বিষয়শ্রেণী:ওপেনকর্পোরেটসের জোট
বিষয়শ্রেণী:মার্কিন যুক্তরাষ্ট্রের অনলাইন খুচরা বিক্রেতা
বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত কোম্পানি
বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি
বিষয়শ্রেণী:১৯৬২-এ আরকানসাসে প্রতিষ্ঠিত
বিষয়শ্রেণী:১৯৬২-এ প্রতিষ্ঠিত মার্কিন কোম্পানি
বিষয়শ্রেণী:১৯৬২-এ প্রতিষ্ঠিত খুচরা কোম্পানি
বিষয়শ্রেণী:আর্কানসাস ভিত্তিক কোম্পানি
চ্যালেঞ্জার ডিপ

right|250px|thumb|পশ্চিম প্রশান্ত মহাসাগরে চ্যালেঞ্জার ডিপের অবস্থান
**চ্যালেঞ্জার ডিপ** হচ্ছে এখন পর্যন্ত জরিপকৃত সমুদ্রের সবচেয়ে গভীরতম স্থান। এর গভীরতা প্রায় ১১,০০০ মিটার (৩৬,০০০ ফুট)। প্রকৃত গভীরতা এর থেকে ১০০ মিটার কম-বেশি হতে পারে। প্রশান্ত মহাসাগরের মারিয়ানা দ্বীপপুঞ্জের কাছে অবস্থিত মারিয়ানা খাতের দক্ষিণ অংশে এর অবস্থান।

চ্যালেঞ্জার ডিপের সবচেয়ে কাছের স্থলভাগটির নাম ফাইস দ্বীপ। এটি চ্যালেঞ্জার ডিপ থেকে ২৮৯ কিলোমিটার (১৮০ মাইল) দক্ষিণপশ্চিমে অবস্থিত। এছাড়াও রয়েছে গুয়াম, যার অবস্থান ৩০৬ কিলোমিটার (১৯০ মাইল) উত্তরপূর্বে। এই গভীরতম স্থানটির নামকরণ করা হয়েছে ব্রিটিশ রয়াল নেভির জরিপ জাহাজ এইচএমএস চ্যালেঞ্জারের নামানুসারে। এই জাহাজের ১৮৭২-৭৬ সালের এক অভিযানেই সর্বপ্রথম এর গভীরতা পরিমাপ করা হয়।

## চ্যালেঞ্জার ডিপের গভীরতা পরিমাপের ইতিহাস
* এইচএমএস চ্যালেঞ্জার অভিযান (ডিসেম্বর ১৮৭২ – মে ১৮৭৬) সর্বপ্রথম আজকের চ্যালেঞ্জার ডিপ নামের অংশটির গভীরতা পরিমাপ করে। এই পরিমাপ সর্বপ্রথম হয় ১৮৭৫ সালের ২৩ মার্চ, এবং দুটি ভিন্ন পরিমাপে প্রাপ্ত গভীরতা দাঁড়ায় ৪,৪৭৫ ফ্যাদম (৮,১৮৪ মিটার বা ২৬,৮৫০ ফুট)।
* ১৯১২ সালে প্রকাশিত স্যার জন মারের লিখিত *ডেপথ্‌স অফ দ্য ওশান* নামের এক বইতে তিনি চ্যালেঞ্জার ডিপের গভীরতা ৩১,৬১৪ ফুট (৯,৬৩৬ মিটার) হিসেবে প্রকাশ করেন। মারে চ্যালেঞ্জার অভিযানের সময় একজন বিজ্ঞানী হিসেবে ঐ জাহাজে ছিলেন।
* ১৯৫১ সালে, মূল অভিযানের প্রায় ৭৫ বছর পর, সম্পূর্ণ মারিয়ানা খাত এলাকা ব্রিটিশ রয়াল নেভির জাহাজ দ্বারা পরিমাপকৃত হয়। এই জাহাজের নামও ছিলো এইচএমএস চ্যালেঞ্জার, এবং এর ক্যাপ্টেন ছিলেন জর্জ স্টিফেন রিশি (পরবর্তীকালে রিয়ার অ্যাডমিরাল রিশি)। এই জরিপে শব্দের প্রতিধ্বনি কাজে লাগিয়ে চ্যালেঞ্জার ডিপের গভীরতা পরিমাপ করা হয়, এবং ফলাফল আসে ৫,৯৬০ ফ্যাদম (১০,৯০০ মিটার বা ৩৫,৭৬১ ফুট)। এই পরিমাপ যেখানে করা হয়, তার স্থানাঙ্ক হচ্ছে ।
* ১৯৮৪ সালে এক জাপানি পরিমাপ জলযানের এক পরিমাপে চ্যালেঞ্জার ডিপের গভীরতা পাওয়া যায় ১০,৯২৪ মিটার (৩৫,৮৪০ ফুট)।
* চ্যালেঞ্জারের ডিপের গভীরতা সবচেয়ে বেশিবার পরিমাপকৃত ফলাফল ১১,০৩৪ মিটার (৩৬,২০০ ফুট)। ২০০৫ সালে ন্যাশনাল জিওগ্রাফিকের এক প্রতিবেদনে এ তথ্য প্রকাশ পায়। অর্থাৎ সমুদ্রপৃষ্ঠের নিচ থেকে এর গভীরতা প্রায় ৬.৭৪ মাইল। চ্যালেঞ্জার ডিপের গভীরতায় জলের চাপ সমুদ্রপৃষ্ঠের তুলনায় প্রায় ১,০৯৯ গুণ বেশি; প্রায় ১১১ মেগা প্যাসকেল।

## তথ্যসূত্র

## বহিঃসংযোগ
* Official press release regarding Challenger Deep operation
* Mariana Trench

বিষয়শ্রেণী:মহাসাগরীয় খাত
বিষয়শ্রেণী:ওশেনিয়ার ভূমিরূপ
কলকাতার মহানাগরিক

**কলকাতার মহানাগরিক** বা **কলকাতার মেয়র** হচ্ছেন কলকাতা পৌরসংস্থার নগরপ্রধান। মহানাগরিকের নির্দেশেই কলকাতার পৌর প্রশাসনের যাবতীয় কার্য সম্পাদন করা হয়ে থাকে। প্রত্যেক পৌরনির্বাচনের পর পৌরসংস্থার প্রথম অধিবেশনে নির্বাচিত সদস্যদের মধ্য থেকে একজন পাঁচ বছরের জন্য মহানাগরিক নির্বাচিত হন। ইনি মেয়র-পরিষদের সভায় পৌরহিত্য করেন এবং মুখ্য রাজনৈতিক পরিচালক হিসেবে মেয়র-পারিষদদের দফতর ও ক্ষমতা বণ্টন করে দেন। কলকাতার বর্তমান মহানাগরিক হলেন ফিরহাদ হাকিম।

## ইতিহাস
[ডান|থাম্ব|220px|কলকাতার প্রথম মেয়র দেশবন্ধু [চিত্তরঞ্জন দাশ]]
১৯২৩ সালে রাষ্ট্রগুরু সুরেন্দ্রনাথ বন্দ্যোপাধ্যায়ের উদ্দেশ্যে ক্যালকাটা মিউনিসিপ্যাল কর্পোরেশন আইন পাস হয়। এই আইনবলে কলকাতার পৌরপ্রশাসনের গণতন্ত্রীকরণ এবং পৌরসংস্থার উপর সরকারি নিয়ন্ত্রণের পরিমাণ হ্রাস করা হয়। ১৯২৪ সালে চিত্তরঞ্জন দাশ কলকাতা পৌরসংস্থার প্রথম মেয়র নির্বাচিত হন। ১৯২৪ সাল থেকে ১৯৪৮ সাল পর্যন্ত মোট চব্বিশ জন কলকাতার মেয়র হয়েছিলেন। ১৯২৩ সালের আইন অনুযায়ী কলকাতার সর্বশেষ মেয়র ছিলেন সুধীরচন্দ্র রায়চৌধুরী। ১৯৪৮ সালের মার্চ থেকে ১৯৫২ সালের ৩০ এপ্রিল পর্যন্ত কলকাতার মেয়র পদটির কোনো অস্তিত্বই ছিল না। ১৯৫১ সালে নতুন করে কলকাতা পৌরসংস্থা আইন পাস হলে ১৯৫২ সালে নির্মলচন্দ্র চন্দ্র উক্ত আইন অনুযাইয়ী প্রথম মহানাগরিক নির্বাচিত হন। ১৯৫২ সাল থেকে ১৯৭২ সাল পর্যন্ত মোট বারো জন কলকাতার মহানাগরিক পদে অধিষ্ঠিত ছিলেন; এঁদের মধ্যে আটজনই এক বছরের জন্য মেয়র নির্বাচিত হয়েছিলেন। এই আইন মোতাবেক কলকাতার শেষ মহানাগরিক হলেন শ্যামসুন্দর গুপ্ত। ১৯৭২ সালের ২২ মার্চ থেকে ১৯৮৫ সালের অগস্ট পর্যন্ত পুনরায় কলকাতার মহানাগরিকের পদটি অকার্যকর করে রাখা হয়। কলকাতা পৌরসংস্থা আইন, ১৯৮০ কার্যকর হয় ১৯৮৪ সালের ৪ জানুয়ারি। এই আইন অনুযায়ী, কলকাতার মহানাগরিক পদের মেয়াদ এক বছর থেকে বাড়িয়ে পাঁচ বছর করা হয়। এই আইন অনুযায়ী কলকাতার প্রথম মহানাগরিক হন কমল কুমার বসু। ১৯৮৫ সালে বর্তমান কাল পর্যন্ত কলকাতায় মোট চার জন মেয়র পদে অধিষ্ঠিত হয়েছেন।

## তালিকা

## পাদটীকা



বিষয়শ্রেণী:কলকাতা পৌরসংস্থা
হিউস্টন

**হিউস্টন** () মার্কিন যুক্তরাষ্ট্রের চতুর্থ বৃহত্তম শহর এবং টেক্সাস অঙ্গরাজ্যের বৃহত্তম শহর। এই শহরে রয়েছে আমেরিকার বৃহত্তম বন্দর গুলির একটি যা হিউস্টন বন্দর নামে পরিচিত। ২০০৮ সালের মার্কিন জনসংখ্যা ব্যুরোর জরিপ অনুযায়ী হিউস্টনের ৬০০ বর্গমাইল (১৬০০ বর্গ কিলোমিটার) এলাকায় জনসংখ্যা ২.২ মিলিয়ন। হ্যারিস কাউন্টির কাউন্টি সিট হল হিউস্টন। বৃহত্তর হিউস্টনের অর্থনৈতিক কেন্দ্র এবং যুক্তরাষ্ট্রের ষষ্ঠ বৃহত্তম মেট্রোপলিটন এলাকা হিউস্টন যার জনসংখ্যা ৫.৭ মিলিয়নেরও বেশি। হিউস্টন ১৮৩৬ সালের ৩০শে আগস্ট অগাস্ট চ্যাপম্যান অ্যালেন এবং জন অ্যালেন কর্তৃক প্রতিষ্ঠিত হয়। তবে শহর হিসেবে এটি ১৮৩৭ সালের ৫ই জুন গঠিত হয়। শহরটি তৎকালীন মার্কিন যুক্তরাষ্ট্রের রাষ্ট্রপতি স্যাম হিউস্টনের নামে নামকরণ করা হয়। তিনি ছিলেন টেক্সাসের অধিবাসী।

## তথ্যসূত্র

## বহিঃসংযোগ

* হিউস্টনের সরকারি ওয়েবসাইট
* ঠাউস্টনের ঐতিহাসিক ১৭২ বছর
* গ্রেটার হিউস্টন কনভেনশন এ্যান্ড ভিসিটরস ব্যুরো
* গ্রেটার হিউস্টন পার্টনারশিপ
* বৃহত্তর হিউস্টন পরিবহন এবং জরুরি ব্যবস্থাপনা কেন্দ্র
* হিউস্টন পাবলিক লাইব্রেরীর ওয়েবসাইট
* হিউস্টনের বাণিজ্যিক কেন্দ্র
* ধাউস্টনের উপশহর এলাকা
* হিউস্টনের বিমানবন্দর ব্যবস্থা

বিষয়শ্রেণী:মার্কিন যুক্তরাষ্ট্রের শহর
বিষয়শ্রেণী:টেক্সাস
বিষয়শ্রেণী:প্রাক্তন জাতির রাজধানী
বিষয়শ্রেণী:মার্কিন যুক্তরাষ্ট্রের প্রাক্তন অঙ্গরাজ্যের রাজধানী
বিষয়শ্রেণী:টেক্সাসের শহর
ইয়োহানেস গুটেনবের্গ

**ইয়োহানেস গুটেনবের্গ** () জার্মানির মাইন্‌ৎস শহরে ১৩৯৮ সালে জন্মগ্রহণ করেন। তিনি স্যাকরার দোকানে কাজ করতেন। ১৪১৯ থেকে ১৪৩৪ পর্যন্ত তার ব্যাপারে তেমন কোনো তথ্য পাওয়া যায়নি। ১৪৩৪ সালের মার্চ মাসে তার লেখা একটি চিঠি থেকে জানা যায় যে তিনি ষ্ট্রাসবুর্গ শহরে বসবাস করছিলেন। সেখানে তিনি কমপক্ষে ১৪৪৪ সাল অবধি ছিলেন। ১৪৪০ সালে তিনি ছাপাকল তৈরি পদ্ধতির উপর তার গবেষণা প্রকাশ করেন।

তিনি একাধারে জার্মান উদ্ভাবক এবং প্রকাশক যিনি ইউরোপে মুদ্রণযন্ত্রের সাহায্যে ইউরোপে মুদ্রণ চালু করেন। যান্ত্রিক চলমান প্রকারের প্রিন্টিংয়ের প্রবর্তন; ইউরোপে প্রিন্টিং বিপ্লব শুরু করে এবং যা মানব ইতিহাসের দ্বিতীয় সহস্রাব্দের একটি মাইলফলক হিসেবে গণ্য করা হয়।এটি রেনেসাঁ এবং বৈজ্ঞানিক বিপ্লবে একটি গুরুত্বপূর্ণ ভূমিকা পালন করে এবং আধুনিক জ্ঞান ভিত্তিক অর্থনীতি এবং জনসাধারণের শিক্ষার বিস্তারের জন্য গুরুত্বপূর্ণ উপাদান এটি কাজ করে।

১৪৫৫ সালে ইয়োহান ফাউস্টের কাছে তিনি অর্থ আত্মসাত মামলায় হেরে যান। ১৪৫৭ সালে বাইবেল ছাপা হয়। ১৪৬৮ সালের ৩রা ফেব্রুয়ারি তিনি মারা যান।
কিছুই না|থাম্ব|240x240px|গুটেনবার্গ বাইবেল, লাইব্রেরি অফ কংগ্রেস, ওয়াশিংটন, ডি.সি.
চলমান প্রকারের মুদ্রণযন্ত্রের আগে, লোকেরা ব্লক প্রিন্টিং ব্যবহার করত, যেখানে প্রিন্টারটি একটি টুকরা ধাতু বা কাঠের একটি টুকরা থেকে একটি সম্পূর্ণ পৃষ্ঠা প্রিন্ট করে। চলমান প্রকারের সাথে, মুদ্রণযন্ত্রের একটি টুকরা থেকে একটি চিঠি (A, B, C ... ...) বিভিন্ন শব্দে আবার এবং আবার এটি ব্যবহার করতে পারেন।গুটেনবার্গের এই আবিষ্কারের ফলে দ্রুত মুদ্রণ সম্ভব হয়। রেনেসাঁর সময় ইউরোপে, উন্নত তথ্য প্রযুক্তি কারণে তথ্য বিস্ফোরণ যটে - একটি সংক্ষিপ্ত সময়, মানুষ অনেক বিষয় সম্পর্কে জানতে পারে;অনেক নতুন বই মুদ্রিত হয় এই সময়ে।

গুটেনবার্গ একটি চতুর ব্যবসায়ী ছিলেন না এবং তিনি তার আবিষ্কার থেকে
বিক্রির প্রাপ্য টাকা পাননি।তিনি আইনি সমস্যার মধ্যে ছিলেন, এবং তার ব্যবসায়িক সঙ্গী জোহান ফউস্ট এর কাছে তার আবিষ্কৃত যন্ত্রের স্বত্ব হারান। সেই সময়ের আর্চবিশপ গুতেনবার্গের প্রতি সহানুভূতিশীল ছিলেন এবং সমাজে তার অবদানের কারণে,তাকে জামাকাপড়, ওয়াইন এবং শস্যের একটি বাৎসরিক ভাতার বাবস্থা করেন।
১৪৬৮ সালে গুটেনবার্গ মইনজে মারা যান।

## বহিঃসংযোগ
* মাইনৎসের গুটেনবের্গ জাদুঘরের ওয়েবসাইট, জার্মানি
* Biographie de Johannes Gutenberg, inventeur de l'Imprimerie (a biography of Gutenberg at the Histoire et Geographie site). 
* Historical overview of printing at the Silk Road site.

বিষয়শ্রেণী:১৩৯৮-এ জন্ম
বিষয়শ্রেণী:১৪৬৮-এ মৃত্যু
বিষয়শ্রেণী:জার্মান উদ্ভাবক
বিষয়শ্রেণী:মুদ্রণের ইতিহাস
আন্দ্রে ভেসালিআস

**আন্দ্রেআস ভেসালিউস** (; ৩০ ডিসেম্বর ১৫১৪ – ১৫ অক্টোবর ১৫৬৪) বেলজিয়ামের ব্রাসেল শহরে জন্ম গ্রহণ করেন। তিনি ১৫২৯-১৫৩৩ পর্যন্ত অউভনিআ বিশ্বববিদ্যালয়ের ছাত্র ছিলেন। তিনি প্রথম শব ব্যবচ্ছেদ করেন। তিনি ১৫৩৭ সালে আর-রাজির উপর গবেষণা করেন। তিনি শারীরসংস্থানবিদ্যার জনক। তিনি ১৫৪৪ সালে আন্নেন হ্যামকে বিয়ে করেন। ১৫৬৪ সালে গ্রিসের আয়োনীয় সাগরের দ্বীপ জাকিনথোসে তিনি মারা যান। 

## প্রারম্ভিক জীবন ও শিক্ষা
ভেসালিয়াস ১৫১৪ সালের ৩১ ডিসেম্বর ব্রাসেলসে তার বাবা অ্যান্ডার্স ভ্যান ওয়েসেল এবং মা ইসাবেল ক্র্যাবের ঘরে "অ্যান্ড্রিস ভ্যান ওয়েসেল" নামে জন্মগ্রহণ করেছিলেন, যা তখন হাবসবার্গ নেদারল্যান্ডসের অংশ ছিল। তার পিতামহ, জান ভ্যান ওয়েসেল, সম্ভবত ওয়েসেলে জন্মগ্রহণ করেছিলেন, পাভিয়া বিশ্ববিদ্যালয় থেকে মেডিকেল ডিগ্রি অর্জন করেছিলেন এবং লিউভেন বিশ্ববিদ্যালয়ে মেডিসিন পড়াতেন। তার পিতামহ, এভারার্ড ভ্যান ওয়েসেল, সম্রাট ম্যাক্সিমিলিয়ানের রাজকীয় চিকিত্সক ছিলেন, যখন তার বাবা অ্যান্ডার্স ভ্যান ওয়েসেল ম্যাক্সিমিলিয়ানের অ্যাপোথেকারি হিসাবে দায়িত্ব পালন করেছিলেন এবং পরে তার উত্তরসূরি চার্লস ভি অ্যান্ডার্স তার পুত্রকে পারিবারিক ঐতিহ্যে চালিয়ে যেতে উত্সাহিত করেছিলেন এবং ওষুধ শেখার আগে গ্রীক এবং ল্যাটিন শেখার জন্য ব্রাসেলসের সাধারণ জীবনের ব্রাদারেনসে তাকে ভর্তি করেছিলেন।

## তথ্যসূত্র

## বহিঃসংযোগ
* Page through a virtual copy of Vesalius's ''De Humanis Corporis Fabrica''
* Bibliography van Andreas Vesalius
* Vesalius College in Brussels 
* Anatomia 1522-1867: Anatomical Plates from the Thomas Fisher Rare Book Library
* Translating Vesalius 
* The Vesalius Project
* Play on Vesalius
* Some places and memories related to Andreas Vesalius

বিষয়শ্রেণী:১৫১৪-এ জন্ম
বিষয়শ্রেণী:১৫৬৪-এ মৃত্যু
বিষয়শ্রেণী:বেলজীয় রোমান ক্যাথলিক
বিষয়শ্রেণী:স্নায়ুবিজ্ঞানের ইতিহাস
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
পশ্চিম তীর

**পশ্চিম তীর** (, **) (হিব্রু ভাষায়:יהודה ושומרון, *Yehuda VeShomron*) একটি ভূবেষ্টিত অঞ্চল এবং ফিলিস্তিন রাজ্যের পূর্ব অংশ; মধ্যপ্রাচ্যের জর্ডানের নদীর পশ্চিম তীরে অবস্থিত।

## ইতিহাস
এই এলাকা জর্ডানের অংশ ছিল। ১৯৬৭ সালে ছয় দিনের যুদ্ধের সময় ইসরাইল এটি দখল করে নেয়। পরে এটি ফিলিস্তিনের অংশ হয়। এখনো বহুলাংশ ইসরায়েলের শাসনাধীন।
## তথ্যসূত্র

## বহিঃসংযোগ
* Global Integrity Report: West Bank has governance and anti-corruption profile.
* Palestinian Territories at the United States Department of State
* Palestine from *UCB Libraries GovPubs*
* Palestine Facts & Info from Palestinian Academic Society for the Study of International Affairs.
* The Legal Status of Palestine Under International Law (Supports Palestinian claims), a publication by Birzeit University.
* United Nations - Question of Palestine
* Large map of West Bank (2008) – C.I.A./Univ. of Texas, Austin


বিষয়শ্রেণী:ফিলিস্তিনি ভূখণ্ড
বিষয়শ্রেণী:১৯৪৯-এ প্রতিষ্ঠিত রাষ্ট্র ও অঞ্চল
বেঞ্জামিন ফ্রাঙ্কলিন

**বেঞ্জামিন ফ্রাঙ্কলিন**, (১৭ জানুয়ারি ১৭০৬ - ১৭ এপ্রিল, ১৭৯০) আমেরিকার প্রতিষ্ঠাতা জনকদের মধ্যে একজন। তিনি বিবিধ বিষয়ে দক্ষ ছিলেন। ফ্রাঙ্কলিন একাধারে একজন লেখক, চিত্রশিল্পী, রাজনীতিবিদ, রাজনীতিক, বিজ্ঞানী, সঙ্গীতজ্ঞ, উদ্ভাবক, রাষ্ট্রপ্রধান, কৌতুকবিদ, গণআন্দোলনকারী এবং কূটনীতিক। বিজ্ঞান বিশেষ করে পদার্থবিজ্ঞান বিষয়ে তার অবদানসমূহ বেশ উল্লেখযোগ্য। তিনি তড়িৎ সংক্রান্ত বিবিধ বিষয়ে তার অবদান রাখেন। তিনি বজ্রনিরোধক দন্ড, বাইফোকাল লেন্স, ফ্রাঙ্কলিনের চুলা, অডোমিটার, ফ্রাঙ্কলিন হারমোনিকা ইত্যাদি উদ্ভাবন করেন।

বেঞ্জামিন ফ্রাঙ্কলিন ম্যাসাচুসেটস বের, বস্টনে জন্ম নেন। তিনি দাদা জেমসের সাথে লন্ডনে *New England Quralt* পত্রিকা চালাতেন। পরে ফিলাদেলফিয়া পালিয়ে যান। ১৭৩০ সালে *Pensilvaniya Gazzette* পত্রিকা বার করতেন ও ডবেরা নামে এক বিদুষী মহিলাকে বিয়ে করেন। তিনি ১৭৩১ সালে সালে ফিলাদেলফিয়া পাবলিক লাইব্রেরি প্রতিষ্ঠা করেন। ১৭৩২ সালে পুওর রিচারড আলামানক চালু করেন। ১৭৪৭ সালে ধনাত্মক ও ঋণাত্মক বিদ্যুৎ মতবাদ প্রচার করেন। যা উচ্চপ্রশংসিত হয়। ১৭৯০ সালের ১৭ই এপ্রিল তিনি মারা যান।

## রাজনীতি
১৭৫১ সালে রাজনীতিতে যোগ দেন। তিনি ডাক বিভাগের উন্নতি করেন। তিনি রেড ইন্ডিয়ানদের সাথে চুক্তি করেন। স্টয়াম্প আইনের বিরোধিতা করেন। আমেরিকার আযাদি যুদ্ধে যোগ দেন।

## তথ্যসূত্র

## নোট

## বহিঃসংযোগ
* The Classic Speech of Benjamin Franklin 
* Special Report: Citizen Ben's Greatest Virtues  Time Magazine
* Finding Franklin: A Resource Guide Library of Congress
* Guide to Benjamin Franklin  By a history professor at the University of Illinois.
* Benjamin Franklin: An extraordinary life  PBS
* Benjamin Franklin: First American Diplomat US State Department
* The Electric Benjamin Franklin ushistory.org
* Benjamin Franklin: A Documentary History by J. A. Leo Lemay
* Benjamin Franklin 1706–1790  Text of biography by Rev. Charles A. Goodrich, 1856

বিষয়শ্রেণী:১৭০৬-এ জন্ম
বিষয়শ্রেণী:১৭৯০-এ মৃত্যু
বিষয়শ্রেণী:মার্কিন উদ্ভাবক
বিষয়শ্রেণী:মার্কিন রাজনীতিবিদ
বিষয়শ্রেণী:মার্কিন বিজ্ঞানী
বিষয়শ্রেণী:মার্কিন আত্মজীবনীকার
বিষয়শ্রেণী:কপলি পদক বিজয়ী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:১৮শ শতাব্দীর মার্কিন রাজনীতিবিদ
বিষয়শ্রেণী:১৮শ শতাব্দীর মার্কিন লেখক
বিষয়শ্রেণী:১৮শ শতাব্দীর ছদ্মনামধারী লেখক
বিষয়শ্রেণী:আলোকিত যুগ
বিষয়শ্রেণী:মার্কিন দাবাড়ু
বিষয়শ্রেণী:মার্কিন চিঠি লেখক
বিষয়শ্রেণী:মার্কিন পুরুষ সাংবাদিক
বিষয়শ্রেণী:মার্কিন স্মৃতিকথাকার
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:রয়েল সোসাইটির সভ্য
বিষয়শ্রেণী:হার্ভার্ড বিশ্ববিদ্যালয়ের ব্যক্তি
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:সংস্কৃতির দার্শনিক
বিষয়শ্রেণী:শিক্ষার দার্শনিক
বিষয়শ্রেণী:ইতিহাসের দার্শনিক
বিষয়শ্রেণী:সাহিত্যের দার্শনিক
বিষয়শ্রেণী:ধর্মের দার্শনিক
বিষয়শ্রেণী:বিজ্ঞানের দার্শনিক
বিষয়শ্রেণী:প্রযুক্তির দার্শনিক
বিষয়শ্রেণী:রাজনৈতিক দার্শনিক
বিষয়শ্রেণী:সামাজিক দার্শনিক
বিষয়শ্রেণী:পাশ্চাত্য সভ্যতার তাত্ত্বিক
বিষয়শ্রেণী:বিশ্ববিদ্যালয় ও মহাবিদ্যালয়ের প্রতিষ্ঠাতা
জোসেফ প্রিস্টলি

**জোসেফ প্রিস্টলি**(১৩ মার্চ ১৭৩৩ - ৬ ফেব্রুয়ারি ১৮০৪):একজন ইংরেজ রসায়নবিদ, রাজনৈতিক তাত্ত্বিক, প্রথাবিরোধী ধর্মতাত্ত্বিক ও খ্রিস্টান ধর্মযাজক। তাঁকে অষ্টাদশ শতকের সেরা ব্রিটিশ রসায়নবিদ হিসেবে গণ্য করা হয়। তিনি মূলত গ্যাসীয় পদার্থসমূহের পরীক্ষামূলক রসায়নে তাঁর কাজের জন্য বিখ্যাত হয়ে আছেন। তাঁর আগে বিজ্ঞানীরা মনে করতেন বায়ু কেবলমাত্র কার্বন ডাই-অক্সাইড ও হাইড্রোজেন দিয়ে গঠিত। প্রিস্টলি বাতাসে আরও ১০টি গ্যাসের অস্তিত্ব প্রমাণ করেন, যার মধ্যে আছে নাইট্রোজেন, অক্সিজেন, কার্বন মনোক্সাইড, নাইট্রাস অক্সাইড, ইত্যাদি। তিনি কাগজে পেন্সিলের দাগ ঘষে তোলার জন্য রবারের ইরেজার ও কার্বন ডাই-অক্সাইডের বুদবুদসমৃদ্ধ ঝাঁজালো পানীয় (সোডাপানি) উদ্ভাবন করেন।

প্রিস্টলি  ১৭৩৩ সালের ১৩ মার্চ ইংল্যান্ডের লীডসে জন্ম নেন। তিনি যাজক ছিলেন। তিনি কার্বন ডাই অক্সাইড আবিষ্কার করেন। তিনি ১৭৭৪ সালের ১ আগস্ট অক্সিজেন তৈরি করেন।  ১৭৯১ সালে লন্ডন থেকে বিতাড়িত হন। তিনি এর পর কার্বন মনোক্সাইড তৈরি করেন। তিনি ১৮০৪ সালের ৬ ফেব্রুয়ারি মার্কিন যুক্তরাষ্ট্রের পেনসিলভেনিয়াতে মারা যান।

## আবিষ্কার
* কার্বন ডাই অক্সাইড (CO2)
* অক্সিজেন(O2)
* কোবাল্ট(Co)

## বহিঃসংযোগ

* The Joseph Priestley Society
* Joseph Priestley House in PA 
* Joseph Priestley Online : Comprehensive site with bibliography, links to related sites, images, information on manuscript collections, and other helpful information.
* Radio 4 program on the discovery of oxygen by the BBC
* Collection of Priestley images  at the Schoenberg Center for Electronic Text and Image

;অনলাইনে সংক্ষিপ্ত জীবনী
* "Joseph Priestley: Discoverer of Oxygen" at the American Chemical Society
* Joseph Priestley at the Woodrow Wilson National Fellowship Foundation
* Joseph Priestley from the *[[Encyclopædia Britannica]]*
* 
* Joseph Priestley at the Chemical Heritage Foundation
* ExplorePAHistory.com 
* 

## তথ্যসূত্র

বিষয়শ্রেণী:১৭৩৩-এ জন্ম
বিষয়শ্রেণী:১৮০৪-এ মৃত্যু
বিষয়শ্রেণী:কপলি পদক বিজয়ী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:১৮শ শতাব্দীর মার্কিন লেখক
বিষয়শ্রেণী:মার্কিন একত্ববাদী
বিষয়শ্রেণী:রাসায়নিক মৌল আবিষ্কারক
বিষয়শ্রেণী:পেনসিলভেনিয়ার শিক্ষাবিদ
বিষয়শ্রেণী:ইংরেজ দার্শনিক
বিষয়শ্রেণী:রয়েল সোসাইটির সভ্য
বিষয়শ্রেণী:শিল্প গ্যাস
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
বিষয়শ্রেণী:শিল্প বিপ্লবের ব্যক্তিত্ব
বিষয়শ্রেণী:প্রোটেস্ট্যান্ট দার্শনিক
শ্যাম্পু

[thumb|right|300px|বিশ শতকের শুরুর দিকে তৈরি হওয়া যুক্তরাষ্ট্রের [ওয়াশিংটন ডি.সি.-এর সি.এল. হ্যামিল্টন কোম্পানির প্রস্তুতকৃত শ্যাম্পু]]
**শ্যাম্পু** হচ্ছে চুলের যত্নে ব্যবহৃত একটি পণ্য। এটি মূলত চুল থেকে তৈলাক্তভাব, ময়লা, খুশকি, পরিবেশের বিভিন্ন বিষাক্ত পদার্থ, এবং অন্যান্য দূষিত পদার্থ চুল থেকে দূর করে। অর্থাৎ শ্যাম্পু চুলে অবাঞ্ছিত পদার্থ পরিষ্কার করে এবং তৈরি হতে বাধা দেয়, কারণ এসকল পদার্থ চুলের ক্ষতি করে এবং সেই সাথে চুল সামলাতে সমস্যার সৃষ্টি করে।

শ্যাম্পু করার পরবর্তীকালে প্রায় সময়ই যা ব্যবহার করা হয়, তা হচ্ছে কন্ডিশনার, যা চুল আচড়ানো, ও চুলের স্টাইল করার সময় চুলকে নমনীয় হতে সাহায্য করে। শ্যাম্পু করার পর চুলে যে রুক্ষতার সৃষ্টি হয়, কন্ডিশনার তা কাটিয়ে চুলকে আরো নরম করে।

## ইতিহাস
প্রাচীন ভারতে শ্যাম্পু জাতীয় দ্রব্য চুলে  ব্যবহার করা হতো ।দক্ষিণ এশিয়ায়, প্রাচীনকাল থেকেই বিভিন্ন ধরণের ভেষজ এবং তাদের নির্যাস শ্যাম্পু হিসেবে ব্যবহৃত হয়ে আসছে। শ্যাম্পুর প্রথম উৎপত্তি সিন্ধু সভ্যতা থেকে। 

শুকনো ভারতীয় আমলকী এবং অন্যান্য ভেষজ উদ্ভিদের সাথে স্যাপিন্ডাস সিদ্ধ করে, ছেঁকে নেওয়া নির্যাস ব্যবহার করে  শ্যাম্পু তৈরি করা হত। ভারতে সাপিন্ডাস, যা রিটা (সাপিন্ডাস মুকোরোসি) নামেও পরিচিত, ( প্রাচীন ভারতীয় গ্রন্থে ক্ষুণ্ণ  বলা হয়)  এর ফলে স্যাপোনিন থাকে যা একটি প্রাকৃতিক সার্ফ্যাক্ট্যান্ট।  রিঠার নির্যাস একটি ফেনা তৈরি করে যা ভারতীয় গ্রন্থে ফেনাক  নামে পরিচিত।এটি চুলকে নরম, চকচকে  করে তোলে।  চুল পরিষ্কারের জন্য ব্যবহৃত অন্যান্য পণ্যগুলির মধ্যে রয়েছে শিকাকাই (বাবলা কনসিনা), হিবিস্কাস ফুল/জবা ,রিঠা (সাপিন্ডাস মুকোরোসি) এবং আরাপ্পু (আলবিজ্জিয়া আমারা)।আমলকী, ক্ষুণ ও বিবিধ বীরুৎ জাতীয় উদ্ভিদ থেকে তা প্রস্তুত করা হতো। খ্রিশ্টপূর্ব চারের দশকে গ্রিক ইতিহাসবিদ স্ত্রাবো ভারতের শ্যাম্পু করার রীতির কথা উল্লেখ করে গেছেন ৷ তখন আয়ুর্বেদ মেনে চুলের যত্ন নেওয়া হত ৷

প্রাচীন মেসোপটেমীয় ট্যাবলেটগুলি স্ক্যাল্পের চিকিত্সার জন্য ঔষধযুক্ত শ্যাম্পুর ব্যবহার নথিভুক্ত করে
১৭৬২ সালের দিকে, হিন্দি শব্দ *চাম্পু* (चाँपो) থেকে ইংরেজি *শ্যাম্পু* শব্দটির উৎপত্তি ঘটে। শব্দটি সংস্কৃত ভাষার "চপ্" ধাতু থেকে উৎপন্ন ।  হিন্দি শব্দটির দ্বারা তেল বা তৈলাক্ত কোনো বস্তুর দ্বারা মাথা ম্যাসেজ করাকে বোঝানো হতো। এ ধরনের শব্দের প্রচলন উত্তর ভারতের বিভিন্ন ভাষাতেও প্রচলিত ছিলো। এই শব্দটি এবং মাথা ম্যাসেজের এই পদ্ধতিটি সর্বপ্রথম ব্রিটেনে পরিচয় করিয়ে দেন বাঙালি উদ্যোক্তা শেখ দীন মুহাম্মদ। ১৮০০ দশকের শুরুর দিকে দ্বীন মোহাম্মদই স্টিম বাথের প্রচলন ঘটান। পরবর্তীতে তিনি তার আইরিশ স্ত্রীকে সঙ্গে নিয়ে একসাথে লন্ডনে "মোহাম্মদ'স স্টিম অ্যান্ড ভ্যাপোর সি ওয়াটার মেডিকেটেড বাথস" নামে ইংল্যান্ডের ব্রাইটনে একটি পার্লার খোলেন। সেখানে গ্রাহকরা টার্কিশ বাথের মতো গোসলের সুবিধা ও চুলের যত্নে ভারতীয় চাম্পি (শ্যাম্পুয়িং) পদ্ধতি গ্রহণ করতেন। সেসময় এক প্রকার থেরাপিমূলক ম্যাসেজ হিসেবে চাম্পি ব্যবহৃত হতো। দ্বীন মোহাম্মদ রাজা চতুর্থ জর্জ ও চতুর্থ উইলিয়ামের 'শ্যাম্পু সার্জন' হিসেবেও নিয়োগ পেয়েছিলেন।

## তথ্যসূত্র

বিষয়শ্রেণী:প্রসাধনী
বিষয়শ্রেণী:সাজগোজ
বিষয়শ্রেণী:কেশবিন্যাস
বিষয়শ্রেণী:ব্যক্তি স্বাস্থ্য পণ্য
বিষয়শ্রেণী:ভারতীয় উদ্ভাবন
বিষয়শ্রেণী:শ্যাম্পু
বিষয়শ্রেণী:ঔষধ সঞ্চার যন্ত্র
মানিক বন্দ্যোপাধ্যায়ের সাহিত্যকর্ম

**[[মানিক বন্দ্যোপাধ্যায়]]** (১৯০৮ – ১৯৫৬) বিংশ শতাব্দীর বাংলা সাহিত্যের অন্যতম শ্রেষ্ঠ কথাসাহিত্যিক। এই পৃষ্ঠায় তার যাবতীয় গ্রন্থ, রচনা সংকলন ও অনূদিত গ্রন্থের তালিকা দেওয়া হল।

## গ্রন্থ

## রচনা সংকলন

## অনূদিত গ্রন্থ
### উপন্যাস
;দিবারাত্রির কাব্য

;পুতুলনাচের ইতিকথা

;পদ্মানদীর মাঝি

বিষয়শ্রেণী:মানিক বন্দ্যোপাধ্যায়
বিষয়শ্রেণী:বাঙালি সাহিত্যিকদের সাহিত্য কর্ম‎
বিষয়শ্রেণী:লেখক অনুযায়ী গ্রন্থপঞ্জি
ভারতে হিন্দুধর্ম

হিন্দুধর্ম   ভারতবর্ষের সর্বাধিক প্রচলিত ধর্মবিশ্বাস। ভারতের জনসংখ্যার প্রায় ৮০ শতাংশই হিন্দু। ২০২৩ সালের হিসাব অনুযায়ী ভারতে ১১৫ কোটি বেশি হিন্দুর বসবাস, যা সমগ্র বিশ্বের হিন্দু জনসংখ্যার ৯৪ শতাংশের বেশি। খ্রিষ্টপূর্ব ২০০০ থেকে ১৫০০ অব্দের মধ্যবর্তী সময়ে ভারতীয় উপমহাদেশে বৈদিক সংস্কৃতির আবির্ভাব ঘটে। এরপরই বৈদিক ধর্মের উত্তরাধিকার সূত্রে উদ্ভব ঘটে হিন্দুধর্মের। ভারতের ইতিহাস, সংস্কৃতি ও দর্শনে এই ধর্মের প্রভাব অপরিসীম। এমনকি *ভারত*  নামটির উৎসও হিন্দু পৌরাণিক রাজা ভরতের নাম। এছাড়া "ভারত" শব্দের "সংস্কৃত" ব্যাখ্যা আছে। সংষ্কৃত "ভা" শব্দের অর্থ হলো- জ্ঞান এবং "রত" শব্দের অর্থ -লিপ্ত রাখা। তাই "ভারত" মানে যে দেশ সদা জ্ঞান আহরণে লিপ্ত থাকে। যার জন্য ভারত পূর্বে বিশ্বগুরু বলেও পরিচিত ছিল পৃথিবীর মাঝে। ইংরেজি ভাষায় *ইন্ডিয়া*  কথাটি এসেছে সিন্ধু নদের(Indus River) গ্রিক নাম *ইন্দাস*   কথাটি থেকে; আবার মূল গ্রিক শব্দটির উৎস পারসিক হিন্দু শব্দটি, যেটি সংস্কৃত *সিন্ধু* শব্দের অপভ্রংশ। ভারতের একটি জনপ্রিয় বিকল্প নাম হল হিন্দুস্তান; যার অর্থ সিন্ধু নদীর পাশে বসবাসকারী লোক বা *হিন্দুদের দেশ*।

## হিন্দুধর্মের ইতিহাস

প্রাচীনকাল থেকে ভারতে বৈদিক সংস্কৃতির বিকাশ ঘটে । এক সময়, বৈদিক ধর্ম স্থানীয় ঐতিহ্য এবং ত্যাগী ঐতিহ্যের সাথে মিশে যায়, যার ফলে খ্রিস্টপূর্ব ১৫০০ থেকে ৫০০ সালে এই জীবনধারা ও ঐতিহ্যকে  হিন্দুধর্ম হিসেবে চিহ্নিত করা হয়। যা ভারতের ইতিহাস, সংস্কৃতি এবং দর্শনের উপর গভীর প্রভাব ফেলেছিল । *ভারত* নামটি নিজেই সংস্কৃত সিন্ধু নদীর ঐতিহাসিক স্থানীয় নাম *সিন্ধুস* থেকে উদ্ভূত হয়েছে। হিন্দুধর্মের প্রকৃত নাম সনাতন ধর্ম হওয়া সত্তেও, এটি হিন্দুধর্ম নামে বেশি পরিচিত লাভ করে। ভারত হিন্দু ও মুসলিম উভয় শাসকের শাসন দেখেছে । মুসলিম সুলতানদের হাতে বিজয়নগর সাম্রাজ্যের পতন দাক্ষিণাত্যে হিন্দু আধিপত্যের অবসান ঘটেছিল । মারাঠা সাম্রাজ্যের অধীনে হিন্দুধর্ম আবারও রাজনৈতিক প্রতিপত্তি লাভ করে ।
বাম|থাম্ব|209x209পিক্সেল|ব্রিটিশ ভারত বিভাজন হয়েছিল ধর্মের ভিত্তিতে।

## ভারত বিভাজন
১৯৪৭ সালের ভারত বিভাজন ভারতীয় উপমহাদেশে রক্তক্ষয়ী দাঙ্গা এবং হিন্দু, মুসলমান এবং শিখদের নির্বিচারে আন্তঃসাম্প্রদায়িক হত্যার জন্ম দেয় । ফলস্বরূপ, আনুমানিক ৭.২ মিলিয়ন হিন্দু এবং শিখ ভারতে স্থানান্তরিত হয় এবং ৭.৫ মিলিয়ন মুসলমান স্থায়ীভাবে পাকিস্তানে চলে যায়, যা একটি নির্দিষ্ট পরিমাণে উভয় জাতির জনসংখ্যাগত পরিবর্তনের দিকে পরিচালিত করে।

## জনপরিসংখ্যান
২০২২ সালের জনগণনা অনুযায়ী ভারতে হিন্দু জনসংখ্যা নিম্নরূপ:

## ভারতে হিন্দু মন্দির

## ভারতের হিন্দু তীর্থস্থান

## আরও দেখুন
* দেশ অনুযায়ী হিন্দুধর্ম
* দক্ষিণ এশিয়ায় হিন্দুধর্ম
* দক্ষিণ-পূর্ব এশিয়ায় হিন্দুধর্ম
* হিন্দু সাম্রাজ্য এবং রাজবংশের তালিকা

## তথ্যসূত্র

## বহিঃসংযোগ
* 
*  

বিষয়শ্রেণী:দেশ অনুযায়ী হিন্দুধর্ম
*
বিষয়শ্রেণী:দক্ষিণ এশিয়ায় হিন্দুধর্ম
বিষয়শ্রেণী:ভারতে ধর্ম
বিষয়শ্রেণী:ভারতের ইতিহাস
বিষয়শ্রেণী:হিন্দুধর্মের ইতিহাস
বর্দুরিয়া

**বর্দুরিয়া** () টিনটিন কমিক্সের একটি কল্পিত দেশ। এটি দ্বিতীয় বিশ্বযুদ্ধত্তর ইউরোপের দেশ। এটিকে নাৎসি জার্মানি বা ফ্যাসিবাদী ইতালির এর আদলে দেখানো হয়েছে। সিল্ডাভিয়া এর শত্রু দেশ।

## ভাষা

টিনটিন কমিক্সে বর্দুরিয়া দেশের ভাষা সম্পর্কে সামান্য কিছু বর্ণনা দেওয়া হয়েছে। পার্শ্ববর্তী রাষ্ট্র সিলদাভিয়ায় প্রচলিত আরেকটি কাল্পনিক ভাষা সিলদাভীয় এর মতো ওলন্দাজ ব্রাসেলস উপভাষা মারোলস ভাষার উপর ভিত্তি করে তৈরি করা বলে মনে করা হয়। যেমন: বর্দুরীয় শব্দ "mänhir", যার বাংলা অর্থ হতে পারে "জনাব" বা "স্যার", ওলন্দাজ শব্দ mijnheer থেকে আহত। বর্দুরীয় ভাষা সিলদাভীয় থেকে ভিন্ন, এটা লাতিন লিপি একচেটিয়াভাবে ব্যবহার করে এবং দ্বিবর্ণ প্রচুর ব্যবহার করে, যেমন- SZ (সম্ভবত হাঙ্গেরীয় ভাষা থেকে ধার করা) এবং Ô ।

## আরও দেখুন
* সিল্ডাভিয়া
* সান থিওডোর
* টিনটিন

বিষয়শ্রেণী:টিনটিন
বিষয়শ্রেণী:টিনটিনের অবস্থান
বিষয়শ্রেণী:কাল্পনিক ইউরোপীয় দেশ
বিষয়শ্রেণী:কাল্পনিক ইউরোপীয় রাষ্ট্র
সান থিওডোর

**সান থিওডোর** () টিনটিন কমিক্সের একটি কল্পিত দেশ। এটি দক্ষিণ আমেরিকার কলা প্রজাতন্ত্রী দেশ। এটিকে কলম্বিয়া, বলিভিয়াবা ভেনেজুয়েলার আদলে দেখানো হয়েছে। গ্রান চাপ নুয়ে এই দেশ প্রতিবেশী দেশের সাথে বিবাদ্মান। এই দেশে সামরিক অভ্যুত্থানে জেনারেল তাপিওকাকে ক্ষমতাচ্যুত করেন জেনারেল আলকাজার। জেনারেল আলকাজরের সাথে টিনটিন এর ভালো বন্ধুত্ব। এর শত্রুদেশ নুয়েভো রিকো যার রাজধানী সানফাসিওন।

## নুয়েভো রিকো
শত্রুদেশ নুএভো রিকোর পতাকা|thumb
এই দেশ সান থিওডোরের শত্রু। গ্রান নুয়ে চাপোর তেলখনি নিয়ে দেশ দুটির মাঝে যুদ্ধ হয় (কানভাঙা মুর্তি।)।

## আরও দেখুন
* সিল্ডাভিয়া
* বরডুরিয়া
* টিনটিন

বিষয়শ্রেণী:টিনটিন
বিষয়শ্রেণী:কাল্পনিক লাতিন আমেরিকান দেশ
বিষয়শ্রেণী:টিনটিনের অবস্থান
দ্য হিন্দু

***দ্য হিন্দু*** ভারতের একটি ইংরেজি দৈনিক সংবাদপত্র। *দ্য হিন্দু* ভারতের দ্বিতীয় সর্বাধিক প্রচারিত সংবাদপত্র। এই পত্রিকার দৈনিক প্রচারসংখ্যা ১,৪৫৩,৪০৫; যা *[[দি ইকোনমিকস টাইমস]]* পত্রিকার প্রচারসংখ্যার সামান্য অধিক। ইন্ডিয়ান রিডারশিপ সার্ভের (আইআরএস) ২০০৮ সালের সমীক্ষা অনুযায়ী, এই পত্রিকার পাঠকসংখ্যা প্রায় ৫,২০০,০০০। পাঠকসংস্থার হিসেব অনুযায়ী ভারতে এই পত্রিকার স্থান তৃতীয় (*[[দ্য টাইমস অফ ইন্ডিয়া]]* ও *[[হিন্দুস্তান টাইমস]]* পত্রিকার পরেই। দক্ষিণ ভারতে, বিশেষত তামিলনাড়ুতে এই পত্রিকা বহুল প্রচারিত। এই পত্রিকার প্রধান কার্যালয়ও তামিলনাড়ুর রাজধানী চেন্নাইয়ে অবস্থিত। ১৮৭৮ সালে সাপ্তাহিক পত্রিকা হিসেবে প্রথম প্রকাশিত হয় *দ্য হিন্দু* পত্রিকা। পরে ১৮৮৯ সাল থেকে এটি নিয়মিত দৈনিক সংবাদপত্র হিসেবে প্রকাশিত হয়ে আসছে।

১৯৯৫ সালে *দ্য হিন্দু* পত্রিকা একটি অনলাইন সংস্করণ চালু করে। এটিই ছিল প্রথম কোনো ভারতীয় সংবাদপত্রের অনলাইন সংস্করণ।

বর্তমানে *দ্য হিন্দু* পত্রিকার মোট তেরোটি মুদ্রিত সংস্করণ প্রকাশিত হয়। এগুলি হল: বেঙ্গালুরু, চেন্নাই, কোয়েম্বাটুর, দিল্লি, হায়দরাবাদ, কোচি, কলকাতা, মাদুরাই, ম্যাঙ্গালোর, তিরুবনন্তপুরম, তিরুচিরাপল্লী, বিজয়ওয়াড়া ও বিশাখাপত্তনম সংস্করণ।

## আরও দেখুন
* দ্য হিন্দু বিজনেস লাইন

## পাদটীকা

## তথ্যসূত্র
* 125 years of The Hindu
* 
* Looking Back: The history of *The Hindu* as told by historian S. Muthiah.
**
** 
** 
** 
** 
** 
* 

## বহিঃসংযোগ
* Official Website of The Hindu
* Online edition (ePaper)

বিষয়শ্রেণী:চেন্নাইয়ের গণমাধ্যম
বিষয়শ্রেণী:ভারতের ইংরেজি ভাষার সংবাদপত্র
বিষয়শ্রেণী:চেন্নাইয়ের সংবাদপত্র
বিষয়শ্রেণী:ভারতের সংবাদপত্র
বিষয়শ্রেণী:কলকাতার সংবাদপত্র
বিষয়শ্রেণী:১৮৭৮-এ ভারতে প্রতিষ্ঠিত
বিষয়শ্রেণী:ভারতের জাতীয় সংবাদপত্র
বিষয়শ্রেণী:ভারতের দৈনিক সংবাদপত্র
বিষয়শ্রেণী:বেঙ্গালুরুর সংবাদপত্র
বিষয়শ্রেণী:বিজয়ওয়াড়ার সংবাদপত্র
বিষয়শ্রেণী:তিরুচিরাপল্লীর সংবাদপত্র
বিষয়শ্রেণী:কোয়েম্বাটুরের সংবাদপত্র
বিষয়শ্রেণী:এশীয় সংবাদ ওয়েবসাইট
বিষয়শ্রেণী:দ্য হিন্দু গ্রুপ
বিষয়শ্রেণী:পাটনার সংবাদপত্র
সিলদাভিয়া

**সিলদাভিয়া** (, সিলদাভীয়: Zyldavi) দুঃসাহসী টিনটিন কমিক্সের একটি কল্পিত রাষ্ট্র। এটি প্রথম বিশ্বযুদ্ধত্তর ইউরোপের মিত্রপক্ষীয় দেশ। এটিকে বেলজিয়াম বা যুগোস্লাভিয়ার আদলে দেখানো হয়েছে। প্রতিবেশী বরডুরিয়া এর শত্রু দেশ।

## নামকরণ
*সিলদাভিয়া* নামটি এসেছে "ট্রান**সিল**ভানিয়া" ও "মল**দাভিয়া**" শব্দ দুটির *"সিল"* ও *"দাভিয়া"* অংশ যুক্ত করে, এই দুটি অঞ্চলই বলকানে অবস্থিত।

## রাজধানী
সিলদাভিয়ার রাজধানীর নাম ক্লো (Klow)। এই শহর তুর্কি শাসকরা ৯০০ সালে প্রতিষ্ঠা করেন। ১১২৭ সাল থেকে এই শহর সিলদাভিয়ার রাজধানী। দেশটির মোট জনসংখ্যার এক-ষষ্ঠাংশ মানুষ ক্লো’তে বসবাস করে।

## আরও দেখুন
* টিনটিন
* বরডুরিয়া
* সান থিওডোর

বিষয়শ্রেণী:টিনটিন
বিষয়শ্রেণী:টিনটিনের অবস্থান
বিষয়শ্রেণী:কাল্পনিক ইউরোপীয় রাষ্ট্র
এম. পি. বিড়লা তারামণ্ডল

**এম. পি. বিড়লা তারামণ্ডল** হল ভারতের পশ্চিমবঙ্গ রাজ্যের রাজধানী কলকাতা শহরের একটি মহাকাশচর্চা কেন্দ্র ও প্ল্যানেটরিয়াম জাদুঘর। এটি সাঁচীর বৌদ্ধ স্তুপের আদলে নির্মিত একটি একতলা ভবনে অবস্থিত। দক্ষিণ কলকাতার জওহরলাল নেহেরু রোডে ভিক্টোরিয়া মেমোরিয়াল হল, সেন্ট পল'স ক্যাথিড্রাল ও ময়দানের সংযোগস্থলে অবস্থিত এই প্ল্যানেটরিয়ামটি এশিয়ার বৃহত্তম প্ল্যানেটরিয়াম তথা বিশ্বের দ্বিতীয় বৃহত্তম প্ল্যানেটরিয়াম। উল্লেখ্য, ভারতে আরও দুটি বিড়লা প্ল্যানেটরিয়াম আছে। এগুলি হল বি. এম. বিড়লা প্ল্যানেটরিয়াম (চেন্নাই) ও বিড়লা প্ল্যানেটরিয়াম (হায়দ্রাবাদ)।

১৯৬৩ সালের ২ জুলাই ভারতের তৎকালীন প্রধানমন্ত্রী জওহরলাল নেহেরু এই প্ল্যানেটরিয়ামটি উদ্বোধন করেছিলেন। এই প্ল্যানেটরিয়ামে বৈজ্ঞানিক যন্ত্রপাতির নকশা প্রস্তুতের জন্য একটি ইলেকট্রনিকস ল্যাবরেটরি আছে। এছাড়া একটি জ্যোতির্বিজ্ঞান গ্যালারি এবং চিত্রকলা ও বিশিষ্ট জ্যোতির্বিজ্ঞানীদের মূর্তিও এখানে রয়েছে। এখানে একটি মহাকাশ অবজার্ভেটরি আছে। এই অবজার্ভেটরিতে একটি সেলেস্ট্রন সি-১৪ টেলিস্কোপ ও অন্যান্য যন্ত্র পাতি (যেমন, এসটি৬ ক্যামেরা ও সোলার ফিল্টার) রয়েছে। জনসাধারণ ও ছাত্রদের জন্য জ্যোতিবিজ্ঞান, মহাকাশ-পদার্থবিদ্যা, মহাকাশবিজ্ঞান এবং গ্রহণক্ষত্র সংক্রান্ত গণিতবিদ্যার বিভিন্ন প্রকল্পও এখানে চালু রয়েছে। ৬৮০ জন একসঙ্গে এখানে বসে অনুষ্ঠান দেখতে পারেন। দৈনিক অনুষ্ঠানগুলি দুপুর বারোটা থেকে সন্ধ্যা ৭টা পর্যন্ত ইংরেজি, বাংলা ও হিন্দি ভাষায় সঞ্চালিত হয়। মাঝে মাঝে ওড়িয়া, তামিল ও গুজরাতি ভাষাতেও অনুষ্ঠান আয়োজন করা হয়। ছুটির দিনগুলিতে অতিরিক্ত অনুষ্ঠান আয়োজিত হয়।

এমএল ডালমিয়া অ্যান্ড কোম্পানি এই প্ল্যানেটরিয়ামটি নির্মাণ করেছিল। এই সংস্থার প্রধান ছিলেন বিসিসিআই-এর প্রাক্তন সভাপতি জগমোহন ডালমিয়া।

বিড়লা তারামণ্ডলে মহাকাশ বিজ্ঞান সংক্রান্ত বিনামূল্যে একটি কোর্স পড়ানো হয়ে থাকে। এই কোর্সে সাধারণ মানুষকে মহাকাশ বিজ্ঞান সংক্রান্ত প্রাথমিক জ্ঞান দান করা হয় এবং পাঠক্রমের শেষে একটি ডিপ্লোমাও দেওয়া হয়। তারামণ্ডল কর্তৃপক্ষ *জার্নাল অফ বিড়লা প্ল্যানেটোরিয়াম* নামে একটি ইংরেজি গবেষণা পত্রিকাও প্রকাশ করে থাকেন। এখানকার একটি ছোটো সেমিনার হলে নিয়মিত মহাকাশ বিজ্ঞান সংক্রান্ত বক্তৃতার আয়োজন করা হয়ে থাকে।

## আরও দেখুন
* এম. পি. বিড়লা ইনস্টিটউট অফ ফান্ডামেন্টাল রিসার্চ
## তথ্যসূত্র

----

বিষয়শ্রেণী:কলকাতার দর্শনীয় স্থান
বিষয়শ্রেণী:কলকাতার ভবন ও স্থাপনা
বিষয়শ্রেণী:কলকাতার শিক্ষাব্যবস্থা
বিষয়শ্রেণী:ভারতে তারামণ্ডল
সুলতান আহমেদ মসজিদ

**সুলতান আহমেদ মসজিদ** () তুরস্কের ইস্তাম্বুল শহরে অবস্থিত একটি ঐতিহাসিক মসজিদ। মসজিদের অভ্যন্তরের দেওয়াল নীল রঙের টাইলস দিয়ে সুসজ্জিত বলে এই মসজিদটি নীল মসজিদ নামে পরিচিত। এটি ১৬০৯ খ্রিষ্টাব্দ থেকে ১৬১৬ খ্রিষ্টাব্দের মধ্যে উসমানীয় সম্রাজ্যের সুলতান আহমেদ বখতি নির্মাণ করেন। মসজিদ কমপ্লেক্সে একটি মাদরাসা, একটি পান্থনিবাস এবং প্রতিষ্ঠাতার সমাধি অবস্থিত। যদিও বর্তমানে এটি মসজিদ হিসেবে ব্যবহৃত হয় তথাপি এটি ইস্তানবুলের অন্যতম জনপ্রিয় পর্যটন আকর্ষণ।

## ইতিহাস

সিতভাতোরোকের শান্তিচুক্তির পরে এবং পারস্যের সাথে ১৬০৩-১৮ সালের যুদ্ধে বিপর্যয়ের পর, সুলতান ১ম আহমেদ উসমানীয় শক্তিকে পুনরুদ্ধার করার জন্য ইস্তাম্বুলে একটি বড় মসজিদ নির্মাণের সিদ্ধান্ত নিয়েছিলেন।

চল্লিশ বছরেরও বেশি সময় ধরে এটি হবে প্রথম রাজকীয় মসজিদ। যদিও তার পূর্বসূরিরা তাদের মসজিদের জন্য যুদ্ধের গনীমতের অর্থ দিয়েছিলেন, আহমেদ প্রথম ট্রেজারি থেকে তহবিল সংগ্রহ করেছিলেন, কারণ তিনি উল্লেখযোগ্য বিজয় অর্জন করতে পারেননি। নির্মাণটি ১৬০৯ সালে শুরু হয়েছিল এবং ১৬১৬ সালে শেষ হয়েছিল।

সুলতানের যুদ্ধের লুটের পরিবর্তে সরকারী কোষাগার থেকে প্রদান করা হয়, যেমনটি সাধারণত করা হত, এটি উলামাদের, মুসলিম আইনবিদদের ক্ষোভের কারণ হয়েছিল। মসজিদটি বাইজেন্টাইন সম্রাটদের প্রাসাদের জায়গায়, ব্যাসিলিকা হাগিয়া সোফিয়া (সেই সময়ে, ইস্তাম্বুলের প্রাথমিক ইম্পেরিয়াল মসজিদ) এবং হিপ্পোড্রোমের সামনে নির্মিত হয়েছিল, এটি শহরের আকাশরেখায় আধিপত্যের কারণে উল্লেখযোগ্য প্রতীকী অর্থের একটি স্থান। দক্ষিণ থেকে মসজিদের দক্ষিণ তীরের বড় অংশগুলি পুরানো গ্র্যান্ড প্যালেসের ভিত্তি ভল্টের উপর অবশিষ্টাংশের খরচ থেকে নির্মিত।

## স্থাপত্য


চিত্র:Blue mosque2.jpg|সুলতানাহ্‌মেত স্কয়ার থেকে দৃশ্য
চিত্র:SunsetOverTheBosphorus1.JPG|বসফরাস প্রণালীর উপর সূর্যাস্ত এবং বামে সুলতান আহমেদ মসজিদ
চিত্র:Sultan Ahmed Mosque 01.JPG|প্রবেশ পথ
চিত্র:Blekitny Meczet RB3.jpg|মসজিদের অভ্যন্তরে নামায পড়ার দৃশ্য
চিত্র:SultanAhmetMosqueInterior.jpg|মসজিদের অভ্যন্তরে
চিত্র:SultanAhmetMosqueCourtyard.jpg|মসজিদের সামনের অংশ
চিত্র:DSC04728 Istanbul - La Moschea Blu - Foto G. Dall'Orto 29-5-2006.jpg|উঠানে প্রবেশের পথ
চিত্র:BlueMosqueCourtyard.jpg|উঠানের অভ্যন্তরের দৃশ্য
চিত্র:Blue Mosque.ogv|সুলতান আহমেদ মসজিদ


## টীকা

## তথ্যসূত্র
* Goodwin G., "A History of Ottoman Architecture"; Thames & Hudson Ltd., London, reprinted 2003; 
* Turner, J. (ed.) - Grove Dictionary of Art - Oxford University Press, USA; New edition (January 2, 1996); 
* Sheila S. Blair, Jonathan M. Bloom - "The Art and Architecture of Islam, 1250-1800", Yale University Press, 1994; 

## বহীসংযোগ

* সুলতান আহমেদ মসজিদের অভ্যন্তরে ভার্চুয়াল ভ্রমণ
* সুলতান আহমেদ মসজিদ সম্পর্কে তথ্য এবং চিত্র

বিষয়শ্রেণী:উসমানীয় স্থাপত্য
বিষয়শ্রেণী:ইস্তাম্বুলের মসজিদ
বিষয়শ্রেণী:ইস্তাম্বুলের উসমানীয় মসজিদ
বিষয়শ্রেণী:তুরস্কের ভূ-চিহ্ন
বিষয়শ্রেণী:১৭শ শতাব্দীর মসজিদ
বিষয়শ্রেণী:তুরস্কের ঐতিহাসিক স্থান
বিষয়শ্রেণী:তুরস্কের বিশ্ব ঐতিহ্যবাহী স্থান
বিষয়শ্রেণী:১৭শ শতাব্দীর উসমানীয় সাম্রাজ্যের মসজিদ
তুরাগ নদ

**তুরাগ নদ** বাংলাদেশের ঢাকা ও গাজীপুর জেলার একটি নদী। নদীটির দৈর্ঘ্য ৬২ কিলোমিটার, গড় প্রস্থ ৮২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক তুরাগ নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ২৫। এটি  ঢাকা শহরের সীমানা দিয়ে বয়ে যাওয়া ৪টি নদীর মধ্যে ১টি। এই নদীর গভীরতা ১৩.৫ মিটার। নদী অববাহিকার আয়তন ১ হাজার ২১ বর্গ কিমি। সারা বছরই এর প্রবাহ থাকে। জানুয়ারি থেকে মার্চ মাস পর্যন্ত পানিপ্রবাহ কম থাকে। তখন মিরপুরে পরিমাপ ১২৪ ঘনমিটার/সেকেন্ড এবং গভীরতা হয় ৪.৫ মিটার। কিন্তু বর্ষা মৌসুমে আগস্টে এই প্রবাহ বেড়ে ১১৩৬ ঘনমিটার/সেকেন্ডে দাঁড়ায়। তুরাগ নদের নিম্নাংশে জোয়ার-ভাটার প্রভাব রয়েছে।

## প্রবাহ
তুরাগ নামের নদীটি গাজীপুর জেলাধীন কালিয়াকৈর উপজেলার প্রবহমান বংশী নদী থেকে উৎপত্তি লাভ করে ঢাকা জেলার সাভার উপজেলার বিরুলিয়া ইউনিয়নে এসে দুটি ধারায় বিভাজিত হয়েছে। এর একটি শাখা সাভার উপজেলার কাউন্দিয়া ইউনিয়নে বংশী নদীতে এবং মূল শাখাটি আমিনবাজার ইউনিয়ন পর্যন্ত প্রবাহিত হয়ে বুড়িগঙ্গা নদীতে পতিত হয়েছে।

অর্থাৎ এটি বংশী নদীর শাখা। সে হিসেবে এটি কালিয়াকৈর, জয়দেবপুর, মির্জাপুর, গাজীপুর, সাভার, মিরপুর দিয়ে প্রবাহিত হয়ে মোহাম্মদপুর থানা এলাকায় বুড়িগঙ্গায় মিলিত হয়েছে। তুরাগ নদ সর্পিলভাবে প্রবেশ করে প্রথমে কিছুটা পূর্ব দিকে অগ্রসর হয়ে তারপর বুড়িগঙ্গায় পড়েছে। টঙ্গীখাল **তুরাগ নদে** মিলিত হয়েছে মিরপুরের উত্তরে। তুরাগের ছোট একটি শাখা কালিয়াকৈরের কাছ থেকে উৎপন্ন হয়ে কড্ডা এলাকার মধ্য দিয়ে প্রবাহিত হয়ে দক্ষিণে টঙ্গী খালে পড়েছে। স্থানীয়ভাবে এই শাখাকেও তুরাগ নদ বলে।  সম্প্রতি নদীটিকে জীবন্ত সত্তা হিসেবে ঘোষণা করা হয়েছে। সারা বছরই নদটি নৌকা চলাচলের উপযোগী। গ্রীষ্মে ক্ষীণকায় হয়ে পড়লেও তুরাগ একটি সক্রিয় নদ। যমুনা নদীর অবক্ষেপ প্রায় সুদূর টঙ্গী খাল পর্যন্ত তুরাগের উপত্যকা জুড়ে রয়েছে। ১৯৫০ সালের আসাম ভূমিকম্পের পর এমন ঘটেছে। এই নদীতীরে মির্জাপুর, কাশিমপুর, ধীতপুর, বিরুলিয়া, উয়ালিয়া, বনগাঁ প্রভৃতি স্থান অবস্থিত।

## নদীর বর্তমান অবস্থা
সম্প্রতি নদীটিকে জীবন্ত সত্তা হিসেবে ঘোষণা করা হয়েছে। 
ঢাকার নদীমাতৃক বৈশিষ্ট্য দেখে বলা যায়, তুরাগে প্রচুর মাছ ছিল কিন্তু বর্তমানে তীব্র পানি দূষণে ভুগছে। যখন নদীকে বিস্তৃত করার চেষ্টা করা হয়েছে, অধিকাংশ কারখানা পরিবেশ আইনের খুব সামান্য অংশই মেনে চলতে চেষ্টা করেছে এবং পানির দৃশ্যমান রং পাল্টে গিয়ে নোংরা হয়েছে।

## বিশ্ব ইজতেমা
তুরাগ নদীর তীরে মুসলমানদের দ্বিতীয় বৃহত্তম মহাসমাবেশ বিশ্ব ইজতেমা প্রতি বছর পালিত হয়।

## চিত্রশালা

File:গাবতলি ব্রিজের পাশে থেকে তোলা তুরাগ নদী .jpg|গাবতলি ব্রিজের পাশে থেকে তোলা তুরাগ নদী


## তথ্যসূত্র

## বহিঃসংযোগ
*

বিষয়শ্রেণী:ঢাকার নদী
বিষয়শ্রেণী:ঢাকা জেলার নদী
বিষয়শ্রেণী:গাজীপুর জেলার নদী
বিষয়শ্রেণী:সাভার উপজেলা
বিষয়শ্রেণী:বাংলাদেশের নদী
বিষয়শ্রেণী:পবিত্র নদী
তুরস্কের প্রদেশসমূহ

**[[তুরস্ক]]** ৮১টি প্রদেশে (তুর্কি ভাষায়:il) বিভক্ত। প্রতিটি প্রদেশে প্রাদেশিক সরকার রয়েছে। প্রত্যেকটি প্রদেশ আবার কয়েকটি জেলায় বিভক্ত। প্রত্যেক প্রদেশের একটি সরকারী এলাকা রয়েছে, এ ধরনের এলাকার নাম সাধারণত প্রদেশের নামই হয়ে থাকে। তএ ব্যতিক্রম হল হাতায়, কোজায়েলি এবং সাকারিয়া।

## প্রদেশ এবং প্রাদেশিক রাজধানির তালিকা

 

* জনসংখ্যাবিষয়ক তথ্য ২০০৯ সালের আদমশুমারি অনুযায়ী।

## তুরস্কের প্রদেশ

বিষয়শ্রেণী:তুরস্কের প্রদেশ
প্রদেশ, তুরস্ক
বিষয়শ্রেণী:ইউরোপের দেশের প্রশাসনিক উপবিভাগ
বিষয়শ্রেণী:এশিয়ার দেশের প্রশাসনিক উপবিভাগ
বিষয়শ্রেণী:তুরস্কের প্রশাসনিক উপবিভাগ
রাজতন্ত্র

যে শাসনব্যবস্থায় কোন শাসক বংশানুক্রমিকভাবে শাসন করার সুযোগ পান। আজ থেকে প্রায় সাত-আট হাজার বছর আগে রাজতন্ত্রের সূচনা হয়।

## সার্বভৌম রাষ্ট্র


* সৌদি আরব
* ভুটান
* যুক্তরাজ্য
* সোয়াজিল্যান্ড
* লেসোথো
* মরক্কো
* ব্রুনেই
* কম্বোডিয়া
* কুয়েত
* থাইল্যান্ড
* সংযুক্ত আরব আমিরাত
* মালয়েশিয়া
* জর্ডান
* ওমান
* কাতার
* বাহরাইন
* অ্যান্ডোরা
* বেলজিয়াম
* ডেনমার্ক
* স্পেন
* লিশটেনস্টাইন
* লুক্সেমবার্গ
* মোনাকো
* নরওয়ে
* নেদারল্যান্ড
* টোংগা


## রাজা
রাজতন্ত্রী দেশের শাসককে রাজা বলে। রাজা শব্দের প্রতিশব্দ শাহ, সুলতান, নৃপতি, সম্রাট, নরেশ, শায়েখ, নবাব ইত্যাদি।

## রাণী
রাজতন্ত্রী দেশের নারী শাসককে রাণী, শায়েখা, বেগম, নৃপত্নী, নরেশিণী, সম্রাজ্ঞী বলে।

বিষয়শ্রেণী:রাজতন্ত্র
বিষয়শ্রেণী:কর্তৃত্বমূলক পদ
বিষয়শ্রেণী:উপাধি
বিষয়শ্রেণী:রাজনৈতিক ব্যবস্থা
রাজা আর্থার

কিং **আর্থার** ছিল উথার পেনড্রাগনের ছেলে এবং আর্থার পেনড্রাগন নামেও পরিচিত, যে গ্রেট ব্রিটেনের উপকথার একটি গুরুত্বপূর্ণ চরিত্র। সেখানে সে যুদ্ধের জন্য এবং শান্তির জন্য একজন আদর্শ রাজার চরিত্র হিসেবে আবির্ভূত হয়। ইতিহাস অনুসারে তিনি ছিলেন একজন রোমান এবং মধ্যযুগের কিংবদন্তির ব্রিটিশ নেতা, যে ৬ষ্ঠ শতাব্দীর আগের স্যাক্সন আক্রমণকারীদের বিরুদ্ধে ব্রিটেনের প্রতিরহ্মার নেতা হিসেবে নেতৃত্ব দিয়েছিল। এইটি ব্রিটেনের বিষয়ের প্রধান চরিত্র (ব্রেটোন এবং আর্থারিয়ান চক্র), যদিও আর্থারের সম্বন্ধে মতানৈক্য আছে, অথবা একটি আসল ব্যক্তি যার চরিত্র তৈরি করা হয়েছে, যে সত্যি ছিল।

আধুনিক ইতিহাসবিদদের মতে কিং আর্থার একটি কাল্পনিক চরিত্র।

## তথ্যসূত্র

## বহিঃসংযোগ
* . An excellent site detailing Welsh Arthurian folklore.
* . A detailed and comprehensive academic site, which includes numerous scholarly articles, from Thomas Green of Oxford University.
* . The only academic journal solely concerned with the Arthurian Legend; a good selection of resources and links.
* . Provides texts and translations (of varying quality) of Welsh medieval sources, many of which mention Arthur.
* . An interesting collection of articles on King Arthur by various Arthurian enthusiasts.

আর
আর
আর
আর
আর
আর
আর
আর
আদানা প্রদেশ

**আদানা প্রদেশ** তুরস্কের একটি প্রদেশ যার আয়তন ১৪.০৩০ বর্গ কিলোমিটার। আদানা প্রদেশ তুরস্কের দক্ষিণাঞ্চলে ভূমধ্যসাগরের তীরে অবস্থিত। এর পশ্চিমে মেরসিন, দক্ষিণ-পূর্বে হাতায়, পূর্বে ওসমানিয়ে, উত্তরপূর্বে কাহরামানমারাশ, উত্তরে কায়সেরি এবং উত্তর-পশ্চিমে নিদে প্রদেশ অবস্থিত। আদানা প্রদেশের প্রশাসনিক অঞ্চল হল আদানা। এই প্রদেশটি চুকোরোভা অঞ্চলের অন্তর্গত।

## তথ্যসূত্র

## বহিঃসংযোগ
* প্রশাসনিক ওয়েবসাইট
* আদানা পৌরসভা
* আদানার চিত্র
* আদানা ভ্রমণ সহায়িকা


বিষয়শ্রেণী:তুরস্কের প্রদেশ